Nå vil de kapre øl-landet Tyskland
Austmann er ett av fem små lokalbryggerier som delbare på mat- og reiselivsmessen Grüne Woche i Berlin. Nå planlegger trønderbryggeriet å erobre øl-landet Tyskland, med eksport av lokalprodusert håndverks-øl fra Trøndelag.* Grüne Woche (IGW) pågår fra 16.- 25. januar 2015. * Arrangeres for 80. gang. Er et internasjonalt samlingspunkt for reiseliv, mat og landbruk. * Norge deltar i år for 28. gang. * Tilsammen 1689 utstillere fra 69 land. * Har 400 000 – 500 000 besøkende hvert år. Kilde: Grüne Woche – Det skal vi gjøre gjennom å selge smaksopplevelser, forteller Thomas Sjue, en av tre Austmann-bryggere. Forbrukermessen Grüne Woche i Berlin er en av de viktigste møteplassene utenfor Norge for mat og reiseliv. Gastronomi er blitt et viktig våpen i kampen om turistene. I løpet av ti dager skal norske mat- og reiselivsprodusenter vise frem det ypperste fra Norge. I fjor hadde trønderne med seg lokalprodusert øl på fat til Grüne Woche. Responsen var så god, at i år er fem trønderske bryggerier på plass for å vise det tyske markedet og de besøkende på gigantmessen hva som finnes av norsk lokalprodusert øl. – Det skjer mye spennende på lokalt øl i Trøndelag, og det ønsker vi å vise det tyske markedet og norske besøkende på messen, sier daglig leder Aslaug Rustad i Oi! Trøndersk Mat og Drikke AS, som koordinerer den trønderske standen på gigantmessen.De fem bryggeriene som har reist til Berlin i år er Røros Bryggeri, Rein øl, Klostergården, Inderøy Gårdsbryggeri og Austmann Bryggeri. Austmann eksporterer allerede ølet sitt til Sverige og Finland. Nå står Tyskland for tur. Positive markedsundersøkelser har gjort at det lille bryggeriet i løpet av året planlegger å innta det tyske markedet. – Til Grüne Woche har vi tatt med et bredt utvalg av produkter som alle sier noe om Austmann, sier Thomas Sjue. I løpet av messen vil flere varianter av ølet deres leske ganene til det kresne tyske publikumet. * «Blåbærstout» beskriver Sjue som Norge i en flaske. * «Tre Gamle Damer» er en belgisk pale ale med humlekarakter.Eget bryggeri gir de tre bryggerne kreativ frihet i jakten på den gode smaken. Sitt første egenbrygg satte de i 2013. I fjor hadde de 38 unike ølsorter. 15 av disse var listet på Polet. I dag er Austmann Norges sjette største håndbryggeri. Tall fra Bryggeriforeningen viser at i oktober 2014 passerte mikrobrygget øl fire prosent av den totale ølomsetningen i Norge. Direktør for Bryggeri- og Drikkevareforeningen Petter Nome, mener Austmann har et godt utgangspunkt for å komme inn på det tyske markedet med sitt øl. – Tyskland har en bunnsolid bryggeritradisjon og er konservative når det gjelder eget øl. Men vi ser også en økende interesse for andre øltyper i Tyskland, sier Nome.
Det er ølboom i Trøndelag. I år deltar fem trønderske bryggerier på Grüne Woche, verdens største mat- og reiselivsmesse i Berlin. trønderske bryggerier på Grüne Woche, verdens største mat- og reiselivsmesse i Berlin.